open-index/open-wikipedia-markdown huggingface dataset:
Nakagyō-ku

**Nakagyō-ku** () on yksi Kioton kaupungin 11 suuralueesta. Se sijaitsee Kioton keskiosassa Kamojoen länsirannalla, ja siihen kuuluu kaupungin ydinkeskusta tärkeimpine liikekatuineen. Pohjoisessa alue rajautuu suurin piirtein Marutamachi-katuun ja etelässä Shijō-katuun, lännessä se ulottuu Nishiōji-kadun tienoille. Nakagyōn suuralueella on 110&nbsp;262 asukasta (joulukuussa 2020) ja sen pinta-ala on 7,41 neliökilometriä, joten se on Kioton suuralueista tiheimmin asuttu.

Nakagyōn suuralue perustettiin vuonna 1929 erottamalla osa Kamigyōn ja Shimogyōn suuralueista. Alueella sijaitsee paljon toimisto- ja liikerakennuksia, pankkeja, hotelleja ja viihdekortteleita. Sen itäosassa Kamojoen rannalla on pitkänomainen Pontochōn kaupunginosa, yksi Kioton geisha-kaupunginosista (*[[hanamachi]]*). Lännempänä ovat pohjois–eteläsuuntaiset Shinkyōgokun ja Teramachin katetut kauppakadut ja itä–länsisuuntainen Nishikin torikatu. Muita alueen läpi kulkevia tärkeitä katuja ovat Karasuma-dōri, Oike-dōri ja Sanjō-dōri.

Nakagyōn nähtävyyksiin kuuluu Nijōn linna kaupungin ydinkeskustan länsipuolella. Muita historiallisia rakennuksia ovat Honnō-jin ja Mibu-deran buddhalaiset temppelit. Mibu-dera tunnetaan *[[kyōgen]]*-näytelmäperinteestään (*Mibu-kyōgen*). Shinsen-enin puutarha sijaitsee aivan Nijōn linnan vieressä. Keskustamaisesta luonteestaan huolimatta alueen sivukujilla on säilynyt myös perinteisiä kiotolaisia kaupunkitaloja (*kyō-machiya*).

Nakagyōn suuraluetta palvelevat Kioton metron Karasuma-linja ja Tōzai-linja, JR Nishi-Nihonin San’in-päälinja, Hankyū-rautateiden Kioto-päälinja sekä Keifuku-rautateiden (Randen) Arashiyama-päälinja.

## Kuvia

Tiedosto:Mibu-dera Kyoto Japan01s3.jpg|Mibu-deran temppeli
Tiedosto:Nijojo 2008-11-21 (3107679167).jpg|Nijōn linna
Tiedosto:Nakagyo Ward, Kyoto, Kyoto Prefecture, Japan - panoramio (1).jpg|Pontochōn geisha-kortteli yöllä
Tiedosto:Nishiki Ichiba by Kazutaka NAKANO in Kyoto.jpg|Nishikin torikatu
Tiedosto:Former Bank of Japan building, Kyoto Branch.jpg|Kioton kulttuurin museo


## Lähteet

## Aiheesta muualla

* Suuralueen internetsivut
Poecilium

**Poecilium**  on sarvijäärien heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu noin 20 lajia. Suomessa suvun lajeista on tavattu vain yksi: leppäjäärä (*Poecilium alni*).

## Lajeja
* *[[Poecilium abietinum]]*
* *[[Poecilium ahenum]]*
* *[[Poecilium albicinctum]]* 
* Leppäjäärä (*Poecilium alni*)
* *[[Poecilium antonini]]*
* *[[Poecilium ermolenkoi]]*
* *[[Poecilium eximium]]*
* *[[Poecilium fasciatum]]*
* *[[Poecilium glabratum]]*
* *[[Poecilium gudenzii]]*
* *[[Poecilium hauseri]]*
* *[[Poecilium kasnaki]]*
* *[[Poecilium lividum]]*
* *[[Poecilium maaki]]*
* *[[Poecilium mediofasciatum]]*
* *[[Poecilium mizunumai]]*
* *[[Poecilium puncticolle]]*
* *[[Poecilium pusillum]]*
* *[[Poecilium quadrimaculatum]]*
* *[[Poecilium savioi]]*
* *[[Poecilium wrzecionkoi]]*

## Lähteet

## Aiheesta muualla
*iNaturalist: ''Poecilium''
*University of Michigan, Animal Diversity Web (ADW): ''Poecilium'' 
*Iowa State University, Bug Guide: Genus ''Poecilium'' 
*Pherobase: Semiochemicals of Genus Poecilium 
*Cerambycidae of the World: Genus ''Poecilium''
Sturer Emil

**12.8 cm Selbstfahrlafette auf VK 30.01(H)** eli **Sturer Emil** oli saksalainen toisen maailmansodan aikainen raskas panssarintorjuntavaunu, jota valmistettiin ainoastaan kaksi kappaletta. 

Molemmat Sturer Emil -vaunut (”Max” ja ”Moritz”) valmistettiin Henschelin VK30.01-alustoille, jotka olivat varhaisia prototyyppejä raskaan panssarivaunun kehitysprojektia varten, josta syntyi lopulta Tiger. Alustan päälle rakennettiin korkea ja avoin taistelutila, samankaltainen kuin Hummel-panssarihaupitsissa. Pääaseena oli 128 millimetrin PaK 40 L/61 -tykki. 

Molemmat vaunut palvelivat itärintamalla. Toinen niistä tuhottiin, mutta toinen jäi neuvostoliittolaisille sotasaaliiksi Stalingradin taistelussa tammikuussa 1943. Vaunua säilytetään nykyisin Kubinkan panssarimuseossa lähellä Moskovaa. 
 

## Lähteet

* 

## Aiheesta muualla
Lihr

**Lihr** on muun muassa seuraavien suomalaisten henkilöiden sukunimi:

* Aksel Lihr (1887–1971), pikaluistelija
* Conrad Lihr (1831–1913), vuori-insinööri, Suomen Rahapajan johtaja
* Gunnar Lihr (1897–1937), lentokapteeni
* Zaida Eriksson-Lihr (1895–1974), lääketieteen ja kirurgian tohtori ja lastentautien erikoislääkäri.
Haya Harareet

**Haya Harareet** (; ) oli israelilainen näyttelijä, jonka tunnetuin rooli on elo­kuvassa *[[Ben-Hur]]*.

## Elämäkerta

Haya Harareet aloitti teatteri­uransa 18-vuotiaana ohjaajan apulaisena, mutta siirtyi pian tämän jälkeen näyttelijäksi. Hänet valittiin vuonna 1955 brittiläis-israelilaiseen elo­kuvaan *[[Kukkula 24 ei vastaa]]*, joka kilpaili myös Cannesin elo­kuva­juhlilla.

Harareet muutti vuonna 1956 Roomaan, missä hän muun muassa näytteli Francesco Masellin elo­kuvassa *[[Häväisty nainen (vuoden 1957 elokuva)|Häväisty nainen]]*. Roomasta Harareetin ura jatkui Holly­woodiin, kun hänet valittiin näyttelemään *Ben-Huriin*. Harareet oli Cannesissa tavannut *Ben-Hurin* ohjaajan William Wylerin, joka halusi tämän elo­kuvaansa. MGM etsi Harareetin ja kutsui tämän koe-esiintymiseen Rooman Cinecittàlle. Koe-esiintyminen johti neljä­vuotiseen sopimukseen.

Harareet näytteli *Ben-Hurissa* Charlton Hestonin näyttelemän pää­henkilön Judah Ben-Hurin rakkauden kohdetta Estheriä. *Ben-Hur* oli valtaisia menestys: historian toiseksi tuottoisin elo­kuva, joka myös voitti 11&nbsp;Oscar-palkintoa. Harareetin kansain­välinen ura sai suotuisan lähdön, mutta hänen seuraavat elo­kuvat eivät päässeet lähellekään samaa menestystä. Harareet näytteli muun muassa elo­kuvissa *[[Salainen kumppani]]* (1961), *Antinea, l’amante della città sepolta* (1961), *[[Hurja yö]]* (1962) ja *La leggenda di Fra Diavolo* (1962).

Harareet lopetti uransa jo 1960-luvulla ja muutti Englantiin toisen miehensä ohjaaja Jack Claytonin kanssa. He asuivat yhdessä Claytonin kuolemaan, vuoteen 1995 saakka. Englannissa Harareet kirjoitti yhdessä miehensä kanssa tämän ohjaaman elo­kuvan *[[Salaisuus (vuoden 1967 elokuva)|Salaisuus]]* (1967) ja opiskeli politiikan tutkimusta.

## Lähteet

## Aiheesta muualla
Temppeli D (Metapontion)

**Temppeli D** on nimitys, jota käytetään eräästä antiikin aikaisesta kreikkalaisesta temppelistä Metapontionissa Suur-Kreikassa eli Magna Graeciassa, nykyisessä Italiassa. Sen kohdejumaluutta ei tunneta varmuudella, ja siksi se tunnetaan tutkimuksessa perinteisellä kirjainnimellään.

## Historia

Temppeli rakennettiin klassisen kauden alussa viimeistään noin vuonna 475 eaa. Temppelissä oli vain yksi rakennusvaihe, päinvastoin kuin Metapontionin pyhäkköalueen muilla temppeleillä. Ainakin sen kattoa kuitenkin kunnostettiin myöhemmin. Temppeli tuhoutui hellenistisellä tai varhaisella roomalaisella kaudella 200-luvulla eaa., jonka jälkeen suuri osa sen rakennusosista käytettiin uudelleen muualla, ja sen perustukset täytettiin rakennusjätteillä.

## Rakennus

Temppeli sijaitsi niin kutsutun Temppelin B pohjoispuolella. Temppelirakennus edusti joonialaista tyyliä ainoana Metapontionin temppeleistä. Sen entablementti ja muut ylemmät osat kuitenkin poikkesivat tyypillisestä joonialaisesta temppelistä.

Temppelin perustusten koko oli noin 17,9 × 41,6 metriä. Käytetyn mittayksikön arvellaan olleen joonialainen/attikalainen jalka (n. 29,4 cm), jolloin temppelin koko olisi ollut 50 × 130 jalkaa. Tyypiltään temppeli oli pseudodipteraali. Pylväiden määräksi on ehdotettu 8 lyhyillä sivuilla ja 20 pitkillä sivuilla. Määrä on poikkeuksellinen ja tekee temppelistä poikkeuksellisen pitkän leveyteensä nähden. Pylväiden korkeudeksi on arvioitu noin 6–6,3 metriä, ja pylväiden halkaisijaksi niiden alaosassa noin 0,67–0,7 metriä.

Temppelin sisällä oli pronaos ja cella, mutta ei adytonia tai opisthodomosta. Pronaoksessa ei ollut pylväitä tai anta-seiniä, vaan sen etupuoli oli osittain umpinainen niin, että sisäänkäynti oli vain oven kautta. Tämä sai temppelin naoksen muistuttamaan megaronia.

## Lähteet
Artemis Proseoan temppeli

**Artemis Proseoan temppeli** () oli antiikin aikainen Artemiille omistettu kreikkalainen temppeli Artemisionin niemellä Euboian saarella Kreikassa. Se sijaitsi lähellä nykyisiä Artemísion ja Péfkin kyliä.

## Historia

Artemis Proseoan temppeli oli yksi Euboian tärkeimpiä pyhäkköjä. Sen perustamisaikaa ei tiedetä. Temppeli tunnetaan historiassa erityisesti siitä, että persialaissotiin kuulunut Artemisionin meritaistelu käytiin sen edustalla vuonna 480 eaa. Tästä voidaan päätellä, että temppeli on ollut olemassa viimeistään tuolloin arkaaisen kauden lopulla. Antiikin aikaisten kuvausten mukaan kreikkalaisten laivat olivat asemissa temppelin viereisellä rannalla ennen taistelua.

Erään 300- tai 200-luvulle eaa. ajoittuvan piirtokirjoituksen mukaan paikan Artemiin kulttiin liittyi pyrrhinen tanssi eli sotaisa tanssi. Se oli mahdollisesti nuorukaisten suorittama, ja muisti meritaistelua. Toisen piirtokirjoituksen mukaan temppeli kunnostettiin 100-luvulla tai 1. vuosisadalla eaa. Temppeli vaikuttaa tuhoutuneen tulopalossa vuoden 569 jaa. jälkeen.

Temppelin paikka löydettiin 1800-luvulla aiemmin tehtyjen piirtokirjoituslöytöjen avulla. Saksalainen arkeologi H. G. Lolling suoritti kaivauksia paikalla vuonna 1883. Ne kestivät vain viikon, mutta hän onnistui löytämään temppelin jäänteet. Paikalle rakennettiin Pyhälle Georgiokselle (*Ágios Geórgios*) omistettu kirkko vuonna 1910, ja alueelle kehittyi myös Péfkin kylän hautausmaa. Tämä kertonee siitä, että kaivaukset oli tuolloin jo unohdettu.

## Rakennus

Temppeli sijaitsi matalalla kukkulalla siitä nimen saaneen Artemisionin niemen kärjessä eli Euboian pohjoiskärjessä. Nykyisin kukkula tunnetaan Ágios Geórgioksen kukkulana paikalla olevan kirkon mukaan.

Plutarkhoksen antaman kuvauksen mukaan paikalla oli lehto ja pieni temppeli. Temppelin on päätelty edustaneen doorilaista tyyliä, ja sen perustusten koko oli noin 6,5 × 13 metriä. Sen anta-seinien välissä oli oletettavasti kaksi pylvästä (*distylos in antis*). Temppelistä on löydetty myös joitakin sen ylempiä osia, kuten osa entablementista.

Sisällä temppelissä oli Artemiin kulttipatsas, joka omistettiin temppelille sen kunnostamisen yhteydessä 100-luvulla tai 1. vuosisadalla eaa. Kaivauksissa löytyi joitakin naishahmoisten marmoriveistosten osia. Temppelin lähistöllä oli lukuisia votiivipylväitä. Yksi näistä oli ateenalaisten lahjoittama voitonmerkki persialaissodan jälkeen.

Paikalta on löydetty myös suurikokoisen rakennuksen jäänteet roomalaiselta tai varhaiselta bysanttilaiselta kaudelta. Sen koko on ollut noin 30 × 13 metriä, ja se sijaitsi kukkulan huipulla. Kaikki paikalta tehdyt löydöt piirtokirjoituksia lukuun ottamatta ovat kadonneet kaivausten jälkeen.

## Lähteet

## Kirjallisuutta

*  Internet Archive.
*  Internet Archive.
Haramayan yliopisto

**Haramayan  yliopisto** (, lyhennys HU) on Etiopian Dire Dawan kaupungin Haramayassa toimiva julkinen yliopisto. Se on perustettu vuonna 1952 alkujaan yhdysvaltalaisen Oklahoman osavaltionyliopiston avustuksella etiopialaiseksi maatalouskorkeakouluksi (, lyh. IECAMA).

Lokakuussa 1952 Jumman maatalous- ja tekninen koulun ensimmäisellä kurssilla aloitti kahdeksankymmentä opiskelijaa. Heistä 19 valmistui elokuussa 1953, ja he jatkoivat opintojaan maatalouskorkeakoulussa (IECAMA). Lukuvuoden 1956/57 lopussa 11 opiskelijaa sai alemman korkeakoulututkinnon (B.Sc.) yleisen maatalouden alalta. 1960-luvun alussa opetustarjontaa monipuolistettiin. Vuoteen 1963 saakka IECAMA-maatalouskorkeakoulu oli riippuvainen Oklahoman osavaltionyliopistosta, mutta itsenäistyi vähitellen ja vuonna 1968 IECAMA siirtyi hallinnollisesti Addis Abeban yliopiston alaisuuteen. Nimeksi muutettiin *Alemayan maatalouskorkeakoulu* (Alemaya College of Agriculture). Opetustarjontaa laajennettiin kotitalouden, luonnontieteen opettajakoulutuksen ja täydennysopintojen tarjonnalla. Alemman korkeakoulututkinnon jälkeiset maisterivaiheen opinnot käynnistettiin lukuvuonna 1979-1980. Korkeakoulu laajennettiin *Alemayan maatalousyliopisto*ksi (1985) ja täydentyi metsätieteellisellä tiedekunnalla (1987). Kasvatustieteellisen ja terveystieteellisen tiedekunnan perustamisen seurauksena yliopisto nimettiin *Alemayan yliopistoksi*. 2000-luvulla perustettiin useita uusia tiedekuntia. Helmikuussa 2006 yliopisto sai nykynimensä.

Yliopistolla on kampukset Dire Dawan Haramayassa ja Hararissa. Yliopistoa käy noin 30&nbsp;355 opiskelijaa. Henkilökuntaan kuuluu kaikkiaan 6&nbsp;996 ihmistä (2021). 

Espanjalainen Webometrics-yliopistorankingissa Haramayan yliopisto ylsi  Afrikan yliopistojen 116. sijalle ja maailmanlistan sijalle 3&nbsp;487 (tammikuun 2021 yliopistolistauksen mukaan). Ethiopian yliopistoista se oli tämän listan mukaan 6. sijalla, edellään Addis Abeban yliopisto, Mekellen yliopisto,  
Bahir Darin yliopisto, Jimman yliopisto ja Gondarin yliopisto.

## Lähteet

## Aiheesta muualla

*Haramaya University  (4icu.org)
2690 Ristiina

**2690 Ristiina** on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty Ristiinan kunnan mukaan.

Kohde sijaitsee Auringosta suunnilleen 3,03&nbsp;kertaa niin kaukana kuin Maa, ja sen kierros Auringon ympäri kestää noin 5&nbsp;vuotta ja 3&nbsp;kuukautta.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin .

## Katso myös
* Luettelo Yrjö Väisälän löytämistä asteroideista

## Lähteet
Flowers for Vases / Descansos

**Flowers for Vases / Descansos** on yhdysvaltalaislaulaja-lauluntekijä Hayley Williamsin toinen soolostudioalbumi, joka julkaistiin 5. helmikuuta 2021. Williams on kirjoittanut kaikki albumin kappaleet ja se nauhoitettiin hänen kotonaan. Albumin tuotti Daniel James.
## Kappaleet
Kaikki kappaleet säv. ja san. Hayley Williams.
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Gronow

**Gronow** on tai on ollut seuraavien henkilöiden sukunimi:

* Jukka Gronow (s. 1945), suomalainen sosiologi
* Pekka Gronow (s. 1943), suomalainen musiikkitieteilijä
* Werner Orjala (e. *Gronow*, 1898–1975), suomalainen taidemaalari
Ľubomír Ujváry

**Ľubomír Ujváry** (24. syyskuuta 1948 Bratislava – 10. toukokuuta 2025 Skalica) oli Tšekkoslovakiaa edustanut jääkiekkoilija, pelipaikaltaan puolustaja. Hän saavutti Tšekkoslovakian maajoukkueessa MM-pronssia Tukholman kisoissa 1970. Hän edusti Tšekkoslovakian pääsarjassa Slovan Bratislavaa ja voitti maan mestaruuden vuonna 1979.

## Lähteet
Vladimír Bednář

**Vladimír Bednář** (s. 1. lokakuuta 1948 Beroun) on Tšekkoslovakiaa edustanut jääkiekkoilija, pelipaikaltaan puolustaja. Hän saavutti Tšekkoslovakian maajoukkueessa olympialaisissa pronssia Sapporossa 1972. MM-kilpailuissa hän voitti kultaa Prahassa 1972 sekä saavutti pronssia Tukholmassa 1969 ja samassa kaupungissa 1970. Hän voitti alle 19-vuotiaiden Euroopan-mestaruuden vuonna 1968.

Bednář edusti kotimaansa pääsarjassa mestarijoukkue Dukla Jihlavaa kausina 1967–1968 ja 1968–1969. Sitten hän palasi Škoda Plzeňiin, jossa hän pelasi kauteen 1981–1982 saakka. Uransa viimeisinä vuosina hän pelasi myös Norjassa ja Jugoslaviassa. Ura päättyi pahaan silmävammaan.

Bednář valittiin Tšekin jääkiekkoilun kunniagalleriaan vuonna 2016.

## Lähteet
Carolina Morace

**Carolina Morace** (s. 5. helmikuuta 1964 Venetsia) on italialainen jalkapallovalmentaja ja entinen pelaaja.

Morace pelasi urallaan hyökkääjänä useissa naisten Serie A:n joukkueissa. Hän voitti yhteensä 12 mestaruutta ja oli myös sarjan paras maalintekijä 12 kaudella. Maajoukkueessa Morace pelasi 153 ottelua, joissa hän teki 105 maalia, muun muassa ensimmäisen naisten MM-kisoissa tehdyn hattutempun 1991.

Pelaajauran päätyttyä 1998 Morace siirtyi Lazion päävalmentajaksi. Vuonna 1999 hänestä tuli ensimmäinen miesten ammattilaisjoukkueen naispäävalmentaja, kun hänet valittiin Serie C1:ssä pelaavan Viterbesen johtoon. Viterbesen jälkeen Morace valmensi Italiaa, Kanadaa ja Trinidad ja Tobagoa. Vuonna 2018 hän palasi Italiaan AC Milanin päävalmentajaksi. Nykyään Morace toimii Lazion päävalmentajana.

Vuonna 2014 Morace valittiin ensimmäisenä naisena Italian jalkapallon Hall of Fameen. 

## Huomautukset

## Lähteet
Frank Baude

**Frank Torvald Baude** (6. heinäkuuta 1936 Göteborg – 4. helmikuuta 2021) oli ruotsalainen poliitikko ja muurari, joka toimi Ruotsin kommunistisen puolueen puheenjohtajana vuosina 1970–1998.

Huhtikuussa 2014 Baude ilmoitti eroavansa kommunistisesta puolueesta, koska hän oli menettänyt luottamuksensa puolueen johtoon ja puolueen sanomalehden *[[Proletären]]in* toimitukseen. Tuolloin puolueen puheenjohtaja Robert Mathiasson vahvisti hänen lähtönsä.

Baude kuoli Sahlgrenin yliopistollisessa sairaalassa Göteborgissa 4. helmikuuta 2021 sydänkohtaukseen.

## Lähteet
Erkon Pokaali

**Erkon Pokaali** on Vermossa vuodesta 1978 ajettu kylmäveriravureiden suurkilpailu, jonka paikka kilpailukalenterissa on vakiintunut Finlandia-raveihin. Se on nimetty kolminkertaisen ravikuninkaan Erkon (1944-1972) mukaan. 

Erkko oli kilpaurallaan tunnettu sitkeydestään ja hurjasta kirikyvystään. Sen saavutukset kilparadalla hakevat vertaistaan, ja vain Vonkaus on saavuttanut urallaan enemmän voittoja. Erkko voitti urallaan 245 kertaa Suomessa, parhaimmillaan 50 voittoa vuodessa. Erkko oli varsinkin pitkien matkojen erikoisosaaja, ja sen 3000 metrin SE olikin voimassa 18 vuotta.

Lisäksi se kilpaili Ruotsissa parhaita lämminverisiä, mm. aikansa huipputamma Frances Bulwarkia vastaan. Ruotsin voitot mukaan lukien Erkon voittomäärä on 250.

Erkon Pokaali -kilpailu perustettiin Erkon omistaja, valmentaja ja ohjastaja Olof Westerlundin aloitteesta, sillä hän halusi olla mukana kehittämässä suomenhevosten arvokilpailuja. Westerlund lahjoitti kilpailuun palkinnoksi Erkon voittamia pokaaleja, jotka sai kolmen vuoden jaksolla pysyvästi omakseen nopeimman ajan tehnyt voittaja. Kolmivuotiskausilla pokaalin voittivat Olle (1978-1980), Paavin Poika (1981-1983), Ruutu Poika (1984-1986) ja Alm Svarten (1987-1989). Talvella 2011 menehtynyt Westerlund oli mukana palkitsemassa lähdön voittajaa syksyyn 2010 saakka.

## Kilpailun kunniataulukko

## Lähdeluettelo
Karl August Karlstedt

**Karl August Karlstedt** (29. elokuuta 1838 Hausjärvi – 25. huhtikuuta 1918 Akaa)  oli suomalainen maanviljelijä ja moninkertainen valtiopäivämies.

Karlstedtin vanhemmat olivat Josef Karlstedt ja Maria Elisabet Karlstedt ja puolisot Alina Fredrika Lund ja Matilda Kristina Karlstedt. Karlstedt oli rusthollari ja kunnallismies, joka oli talonpoikaissäädyssä Sääksmäen tuomiokunnan edustaja valtiopäivillä  1877–1878,  1885,  1888 ja 1891. Hän oli valtiopäivillä useiden valiokuntien jäsen ja osallistui useisiin säätynsä tekemiin anomuksiin. Hän kuului vuoden 1899 suureen lähetystöön Akaan edustajana. Karlstedt surmattiin Suomen sisällissodan yhteydessä keväällä 1918.

## Lähteet
Mikko Huhtala (kunnanjohtaja)

**Mikko Huhtala** on Evijärven kunnanjohtaja. Evijärven kunnanvaltuusto valitsi Huhtalan yksimielisesti vuonna 2020. Hän koulutukseltaan hallintotieteiden maisteri. Ennen valintaansa kunnanjohtajaksi hän toimi Evijärven hallintopäällikkönä.

## Lähteet
David Karppelin

**David Karppelin** (13. elokuuta 1849 Rautalampi – 8. helmikuuta 1920 Leppävirta)  oli suomalainen maanviljelijä ja valtiopäivämies.

Karppelinin puoliso oli Anna Maria Juho Hermannintytär Parpola. Karppelin oli talonpoikaissäädyssä Ruoveden tuomiokunnan edustaja valtiopäivillä  1885. 

## Lähteet
Israel Karvosenoja

**Israel Karvosenoja** (24. joulukuuta 1828 Nivala – 21. kesäkuuta 1904 Nivala) oli suomalainen tilanomistaja, kunnankirjuri ja valtiopäivämies.

Karvosenojan vanhemmat olivat Matti ja Brita Lena Karvosenoja ja puolisot vuodesta 1863 Anna Matintytär Kukkola (k. 1867) ja vuodesta 1868 tämän sisar Johanna Matintytär Kukkola (k. 1894). Karvosenoja oli maanviljelijä, mutta joutui tapaturman takia sivuun maatöistä. Hän opiskeli Kokkolassa ja Pietarsaaressa ja hankki tilan, jota viljeli ja jossa piti kestikievaria. Karvosenoja toimi myös postinkuljettajana ja oli Nivalan kunnan ensimmäinen kunnankirjuri. Hän hoiti myös muita kunnallisia tehtäviä, kuten kunnan kassaa, sekä oli kansakoulun johtokunnan jäsen ja kunnanmakasiinin hoitaja. Karvosenoja oli talonpoikaissäädyssä Piippolan tuomiokunnan edustaja valtiopäivillä  1877–1878. Hän teki valtiopäivillä useita aloitteita, ehdottaen muun muassa kansakoulujen perustamista, naisten miehiä vastaavaa perimysoikeutta ja aviottomien lasten aseman parantamista. Valtiopäivillä hän oli jäsen rautatievaliokunnassa.

## Lähteet
Brookesia nana

**Brookesia nana** on Madagaskarilla tavattava maakameleonttien suvun kameleonttilaji. Laji löydettiin vuonna 2012 ja se kuvailtiin vuonna 2021 ilmestyneessä tutkimuksessa. Laji tunnetaan vain kahden yksilön perusteella, mutta mahdollisesti se on kaikista tunnetuista matelijoista pienikokoisin.

*Brookesia nana* löydettiin Madagaskarin Soratan massiivilta tutkimusretkellä vuonna 2012. Se tunnetaan yhden uroksen ja yhden naaraan perusteella. Laji kuvailtiin tiedejulkaisu *[[Nature]]ssa* ilmestyneessä tutkimuksessa tammikuussa 2021. *Brookesia nana* saattaa olla pienikokoisin kaikista tunnetuista matelijoista. Sen lähin tunnettu kilpailija on *[[Brookesia micra]]*. Urospuolisen holotyypin ruumiin pituus ilman häntää oli 13,5 mm ja hännän kanssa 21,6 mm. Naaraspuolisen paratyypin vastaavat lukemat olivat 19,2 mm ja 28,9 mm. Naaras oli täysikasvuinen, kuten mahdollisesti myös uros. DNA-tutkimuksen perusteella se on läheistä sukua lajille *[[Brookesia karchei]]*. Maakameleontit *(Brookesia)* ovat pienikokoisa maassaeläjiä, joita tavataan Madagaskarin metsäalueilla. 

*Brookesia nana* tunnetaan vielä huonosti, koska tunnettuja yksilöitä on vain kaksi. Ilmeisesti se elää sademetsien pohjalla ja on päiväaktiivinen. Yöksi se vetäytyy suojaan ruohoihin. Saalistajan mahdollisesti lähestyessä se tipauttaa itsensä karikkeeseen. Lajilla on muiden kameleonttien tapaan kieli, jota se käyttää ilmeisesti pienien punkkien ja hyppyhäntäisten saalistamiseen. Lajin uskotaan olevan uhanalainen.

## Lähteet
Villinmiehen Tammakilpa

**Villinmiehen Tammakilpa** on ennakkomaksullinen suurkilpailu 4-vuotiaille lämminverisille tammoille ja 5-vuotiaille suomenhevostammoille. Tammakilpailut ovat Lappeenrannan raviradan jokavuotinen päätapahtuma.

## Kilpailun kunniataulukko, suomenhevoset

## Kilpailun kunniataulukko, lämminveriset

## Lähteet
Ammoniumvetyfluoridi

**Ammoniumvetyfluoridi** (NH4HF2) eli **ammoniumvetydifluoridi** tai **ammoniumbifluoridi** on ammonium- ja vetyfluoridi-ionien muodostama epäorgaaninen ioniyhdiste. Yhdistettä voidaan käyttää lasin syövytyksessä, puhdistusaineissa, öljyn pumppauksessa ja muiden fluoridien valmistamiseen.

## Ominaisuudet
Huoneenlämpötilassa ammoniumvetyfluoridi on väritöntä ja hygroskooppista kiteistä ainetta. Yhdisteen alkeiskoppi on ortorombinen. Aine liukenee erittäin hyvin veteen ja liuokset ovat happamia. Ammoniumvetyfluoridi liukenee vähäisessä määrin myös etanoliin. Yhdisteen liuokset kykenevät syövyttämään lasia. Ammoniumvetyfluoridi reagoi monien metallioksidien kanssa muodostaen ammoniumin ja metallin kakssoisfluoridisuoloja.

## Valmistus ja käyttö
Ammoniumbifluoridia voidaan valmistaa kaasufaasissa tapahtuvalla reaktiolla, jossa ammoniakki reagoi vetyfluoridiylimäärän kanssa. Toinen tapa on haihduttaa kuivaksi ammoniumfluoridin vesiliuoksia, jolloin muodostuu ammoniumvetyfluoridia.
:NH3 + 2 HF → NH4HF2
:2 NH4F → NH4HF2 + NH3

Ammoniumvetyfluoridin vesiliuoksia käytetään lasin etsauksessa. Teollisuudessa sitä käytetään myös kankaiden puhdistamiseen, emästen neutralointiin sekä vetyfluoridin ja metallifluoridien valmistukseen. Ammoniumvetyfluoridi reagoi maaperän fluoridimineraalien kanssa ja liuottaa ne, minkä vuoksi sitä käytetään apuaineena pumpattaessa öljyä öljylähteistä.

## Lähteet
Tšivruain solan onnettomuus

**Tšivruain solan onnettomuus** () oli kymmenen retkeilijän paleltuminen kuoliaaksi Lovozeron massiivilla Kuolan niemimaalla 27.–28. tammikuuta 1973. Menehtyneet olivat Kuibyševin ilmailuinstituutin opiskelijoita. Onnettomuutta on pidetty mysteerinä retkeilijöiden tekemien valintojen takia.

## Tapahtumat


{
  "type": "FeatureCollection",
  "features": [

    {
      "type": "Feature",
      "properties": {
          "title": "Tšivruain solan onnettomuus",
          "description": "Teltan paikka. Teltan päällä 5 ruumista, lähellä 2 ruumista.",
          "marker-symbol": "",
          "marker-size": "small",
          "marker-color": "000"
      },
      "geometry": {
        "type": "Point",
        "coordinates": [
           34.685,
           67.751389
        ]
      }
    },

  ]
}



Retkeilijät päättivät kiivetä Lovozeron massiivin huipulle, vaikka kaamoksen ilta jo pimeni. Myrskysi ja pakasti äkisti.  Kylmä rintama kulki ohi. Tie alas laaksoon olisi ollut lähellä, mutta retkeilijät eivät valinneet sitä reittiä. He päättivät kulkea massiivin huipulla Kitkuain jokilaakson sivuitse. Tämän reitin kautta oli helpompi laskeutua alas laaksoon.

Seitsemän jäi odottamaan massiivin huipulle teltan päälle ja lähelle. Retkeilijät eivät saaneet telttaa pystyyn kovan tuulen takia. Mutta myöskään he eivät vaihtaneet lisää lämpimiä vaatteita päälleen tai siirtäneet reppujaan tuulensuojaksi. Kaksi onnistui laskeutumaan pitkälle alas laaksoon, mutta syvä lumi esti heitä pääsemästä turvaan kylään. Lisäksi he eivät voineet palata teltalle ylämäkeen myrskyä vastaan. Yksi retkeilijä yritti ilmeisesti palata teltalle, ja löytyi myöhemmin kuolleena Kitkuain laakson ylärinteestä melko läheltä solaa. Kaikki paleltuivat kuoliaaksi pakkasen ja tuulen takia.

Viisi kuoli teltan päälle. He olivat Kuznetsov, Pirogov, Gusev, Uškov ja Krivov. Läheltä löytyivät Martinan ja Novosjolovin ruumiit. Novosjolovin vaatteita oli Martinan päällä. 

Lekant ja Zemljanov löytyivät laaksosta. Altšuller oli kuollut suunnilleen teltan kohdalle, mutta laaksoon noin 400 metriä alemmas melko lähelle solaa. Pysähtyneistä kelloista päätellen laaksoon lähteneet elivät tunteja kauemmin kuin massiivin päälle jääneet.

## Retkeilijät

*Mihail Kuznetsov, ryhmän johtaja
*Sergei Gusev
*Juri Krivov
*Aleksandr Novosjolov
*Anatoli Pirogov
*Lidija Martina
*Juri Uškov
*Valentin Zemljanov, toinen johtaja
*Artjom Lekant
*Ilja Altšuller

## Samantyyppisiä onnettomuuksia

* Djatlovin solan onnettomuus 1959: yhdeksän kuoli
* Burjatian onnettomuus (Hamar-Dabanin onnettomuus) 1993: kuusi kuoli, yksi pelastui
* Šatajevan ryhmän kuolema 1973
* Holtšovin turistiryhmän katoaminen 1989

## Lähteet

## Aiheesta muualla
* Чивруай оставил их молодыми навеки
Australian avoin tennisturnaus 2021 – miesten kaksinpeli

Novak Đoković oli turnauksen puolustava mestari, ja voitti turnauksen jälleen – jo yhdeksännen kerran. Hän voitti loppuottelussa Daniil Medvedevin suoraan kolmessa erässä.

## Sijoitetut pelaajat


# **[[Novak Đoković]] (mestari)**
# Rafael Nadal *(puolivälierät)*
# Dominic Thiem *(4. kierros)*
# Daniil Medvedev *(loppuottelu)*
# Stéfanos Tsitsipás *(välierät)*
# Alexander Zverev *(puolivälierät)*
# Andrei Rubljov *(puolivälierät)*
# Diego Schwartzman *(3. kierros)*
# Matteo Berrettini *(4. kierros, vetäytyi)*
# Gaël Monfils *(1. kierros)*
# Denis Shapovalov *(3. kierros)*
# Roberto Bautista Agut *(1. kierros)*
# David Goffin *(1. kierros)*
# Milos Raonic *(4. kierros)*
# Pablo Carreño Busta *(3. kierros, luovutus)*
# Fabio Fognini *(4. kierros)*
# Stanislas Wawrinka *(2. kierros)*
# Grigor Dimitrov *(puolivälierät)*
# Karen Hatšanov *(3. kierros)*
# Félix Auger-Aliassime *(4. kierros)*
# Alex de Minaur *(3. kierros)*
# Borna Ćorić *(2. kierros)*
# Dušan Lajović *(4. kierros)*
# Casper Ruud *(4. kierros, luovutus)*
# Benoît Paire *(1. kierros)*
# Hubert Hurkacz *(1. kierros)*
# Taylor Fritz *(3. kierros)*
# Filip Krajinović *(3. kierros)*
# Ugo Humbert *(2. kierros)*
# Dan Evans  *(1. kierros)*
# Lorenzo Sonego *(2. kierros)*
# Adrian Mannarino *(3. kierros)*


## Kaavio

### Loppukierrokset

### Kaavion yläosa
#### Lohko 1

#### Lohko 2

#### Lohko 3

#### Lohko 4

### Kaavion alaosa

#### Lohko 5

#### Lohko 6

#### Lohko 7

#### Lohko 8

## Lähteet
* Main draw

### Viitteet
Australian avoin tennisturnaus 2021 – naisten kaksinpeli

Sofia Kenin oli turnauksen puolustava mestari, mutta hän hävisi toisella kierroksella virolaiselle Kaia Kanepille.

Turnauksen voitti toisen kerran urallaan Naomi Ōsaka.

## Sijoitetut pelaajat


# Ashleigh Barty *(puolivälierät)*
# Simona Halep *(puolivälierät)*
# **[[Naomi Ōsaka]] (mestari)**
# Sofia Kenin *(2. kierros)*
# Elina Svitolina *(4. kierros)*
# Karolína Plíšková *(3. kierros)*
# Aryna Sabalenka *(4. kierros)*
# Bianca Andreescu *(2. kierros)*
# Petra Kvitová *(2. kierros)*
# Serena Williams *(välierät)*
# Belinda Bencic *(3. kierros)*
# Viktoryja Azarenka *(1. kierros)*
# Johanna Konta *(1. kierros, luovutus)*
# Garbiñe Muguruza *(4. kierros)*
# Iga Świątek *(4. kierros)*
# Petra Martić *(1. kierros)*
# Jelena Rybakina *(2. kierros)*
# Elise Mertens *(4. kierros)*
# Markéta Vondroušová *(4. kierros)*
# María Sákkari *(1. kierros)*
# Anett Kontaveit *(3. kierros)*
# Jennifer Brady *(loppuottelu)*
#  Angelique Kerber *(1. kierros)*
# Alison Riske *(1. kierros)*
# Karolína Muchová *(välierät)*
# Julija Putintseva *(3. kierros)*
# Ons Jabeur *(3. kierros)*
# Donna Vekić *(4. kierros)*
# Jekaterina Aleksandrova *(3. kierros)*
# Wang Qiang *(1. kierros)*
# Zhang Shuai *(1. kierros)*
# Veronika Kudermetova *(3. kierros)*


## Kaavio

### Loppukierrokset

### Kaavion yläosa
#### Lohko 1

#### Lohko 2

#### Lohko 3

#### Lohko 4

### Kaavion alaosa
#### Lohko 5

#### Lohko 6

#### Lohko 7

#### Lohko 8

## Lähteet
* Main draw

### Viitteet
Frank Gorman

**Francis Xavier ”Frank” Gorman** (s. 11. marraskuuta 1937 New York) on yhdysvaltalainen uimahyppääjä ja olympiamitalisti. Hänen seuransa oli Dick Smith Swim Gym.

Gorman sai olympiahopeaa Tokion olympialaisissa 1964 3 metrin ponnahduslaudalla. Gorman voitti karsinnan ja johti finaalia, mutta epäonnistui pahoin toiseksi viimeisessä hypyssä ja hävisi lopulta kullan reilulla kahdella pisteellä.

## Lähteet
Paavo Kasurinen

**Paavo Kasurinen** (4. elokuuta 1849 Kuopion maalaiskunta – 8. elokuuta 1925 Siilinjärvi)  oli suomalainen maanviljelijä ja valtiopäivämies.

Kasurisen vanhemmat olivat Paavo Matinpoika Kasurinen ja Anna Marketta Pekantytär Zachaus ja puoliso Eeva Sofia Väänänen. Kasurinen oli maanviljelijä ja kunnallismies ja talonpoikaissäädyssä Kuopion tuomiokunnan edustaja valtiopäivillä  1899 ja 1900. Viimeksi mainituilla hän oli laki- ja talousvaliokunna varajäsen. Kasurinen teki valtiopäivillä muun muassa liikenneyhteyksiä ja kanavien rakentamista koskevia esityksiä. 

## Lähteet
2750 Loviisa

**2750 Loviisa** on tähtitieteilijä Yrjö Väisälän vuonna 1940 löytämä asteroidi eli pikkuplaneetta. Se on nimetty suomalaiskaupungin mukaan.

Kohde sijaitsee Auringosta suunnilleen 2,21&nbsp;kertaa niin kaukana kuin Maa, ja sen kierros Auringon ympäri kestää noin 3&nbsp;vuotta ja 3&nbsp;kuukautta.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin . Pyörähdysaika akselin ympäri on . Albedo on  ja magnitudi on .

## Katso myös
* Luettelo Yrjö Väisälän löytämistä asteroideista

## Lähteet
Juhana Katina

**Juhana (Johannes) Katina** (4. helmikuuta 1811 Kalanti – 8. toukokuuta 1866 Kalanti) oli suomalainen maanviljelijä ja valtiopäivämies.

Katinan vanhemmat olivat maanviljelijä Kaarle Kaarlenpoika Ahl ja Sara Juhontytär ja puoliso vuodesta 1840 Maija Greta Juhontytär Hannula (k. 1881). Katina oli talonpoikaissäädyssä Vehmaan tuomiokunnan edustaja valtiopäivillä  1863–1864.

## Lähteet
Monster Hunter Rise

**Monster Hunter Rise** on Capcomin kehittämä ja julkaisema toimintaroolipeli, joka kuuluu *[[Monster Hunter]]* -pelisarjaan. Peli julkaistiin 26. maaliskuuta  Nintendo Switchille ja 12. tammikuuta 2022 Windowsille. 

*Monster Hunter Rise* kertoo oman alkuperäistarinan, joka alkaa Kamuran kylästä. Kamuran kylä toimii myös pelin pääkeskuksena.
Peli käyttää Capcomin omaa RE Engine -pelimoottoria.

## Pelaaminen
*Monster Hunter Risen* kartta perustuu saumattomaan ympäristöön. Pelin pääteemana pysyy hirviötaistelut. Pelissä keskitytään enemmän pystysuoraan liikkeeseen ja siihen on lisätty uusia liikkumismahdollisuuksia, kuten Wirebug-työkalu, jolla pystyy vetämään pelihahmoa ylöspäin, ja koira, jolla pystyy ratsastamaan.

Kohdatessa hirviön ensimmäisen kerran esitetään lyhyt välikohtaus, joka saa inspiraationsa japanilaisesta kabuki-teatterista.

## Vastaanotto
Peli sai IGN:n arvostelussa arvosanaksi 8/10.

Peli on saanut *[[The Guardian]]in* arvostelussa neljä tähteä viidestä. Pelissä oleva moninpeli, jossa pelaajat voivat liittyä tai poistua toistensa peleistä, sai kehuja sen saumattomasta toimivuudesta.

## Myynti
Capcom ilmoitti peliä toimitetun neljä miljoonaa kappaletta kolmessa päivässä perjantaille sijoittuneen julkaisun jälkeen. Capcomin ilmoittama lukema sisältää sekä digitaalisen jakelun että fyysiset kappaleet, jotka on lähetetty jälleenmyyjille mutta ei vielä myyty.

## Lähteet

## Aiheesta muualla
* Pelin virallinen sivusto
Lager Norderney

**Lager Norderney** oli toisessa maailmansodassa natsi-Saksan keskitysleiri Britanniassa Alderneyn saarella. Se oli Lager Syltin ohella toinen saarella sijainnut keskitysleiri.

## Leirin historia

Lager Norderney oli yksi saarelle rakennetuista neljästä pakkotyöleiristä, mutta ajan saatossa siitä tuli keskitysleiri. Leiri oli käytössä tammikuusta 1942 aina vuoden 1943 maaliskuulle, jolloin se siirrettiin SS-joukkojen käyttöön. SS-joukkojen käytössä se oli kesäkuuhun 1944. 

Leiri on nykyään turistikohde, ja siitä on enää vain osa jäljellä. Leiriltä on myös löytynyt tunneli rannalle, jonka uskotaan olleen joko natsien suoja tai leiriläisten tappamispaikka.

## Leirin asukkaat
Leirille sijoitettiin suurilta osin itäeurooppalaisia orjatyöläisiä. Norderneyn leirillä menetti henkensä arviolta yli 700 ihmistä.

## Lähteet
Heikki Kauranen

**Heikki Kauranen** (1818 – 7. kesäkuuta 1878 Joutsa)  oli suomalainen maanviljelijä ja valtiopäivämies.

Kauranen oli maanviljelijä, jolla oli kotikunnassaan useita luottamustoimia. Hän  oli talonpoikaissäädyssä Heinolan tuomiokunnan edustaja valtiopäivillä  1863–1864. Kauranen hukkui 61-vuotiaana kotijärvelleen, veneen kaaduttua.

Jääkärieversti Iivari Kauranen oli Heikki Kaurasen pojanpoika. 

## Lähteet
Yhdysvaltain presidentinvaalit 1888

**Yhdysvaltain presidentinvaalit 1888** järjestettiin 6. marraskuuta 1888. Vaalit voitti republikaanien ehdokas Benjamin Harrison haastajanaan istuva demokraatti presidentti Grover Cleveland. Harrison sai äänestyksessä 233 valitsijamiestä Clevelandin 168 valitsijamiesääntä vastaan.

Tariffipolitiikka oli vaalien pääkysymys, koska Cleveland oli ehdottanut dramaattista tariffien alentamista väittäen, että korkeat tariffit olivat epäreiluja kuluttajia kohtaan. Harrison otti teollisuuden ja tehtaan työntekijöiden puolen, jotka halusivat pitää tariffit korkeina.

Cleveland sai enemmän ääniä, mutta hävisi vaalit, koska Harrison voitti valitsijamiehissä.

## Lähteet

## Aiheesta muualla
* Geoelections - Kartta vuoden 1888 presidentinvaalien annetuista äänistä
Lauri Keränen (valtiopäivämies)

**Lauri Keränen** (26. toukokuuta 1833 Ristijärvi – 16. joulukuuta 1917 Ristijärvi)  oli suomalainen maanviljelijä ja valtiopäivämies.

Keräsen vanhemmat olivat Lauri Paavonpoika Keränen ja Valpuri Kemppainen ja puoliso Reetriika Laurintytär Juntunen. Keränen eli "Tuliniemen ukko" oli maanviljelijä, kunnallismies ja talonpoikaissäädyssä Kajaanin tuomiokunnan edustaja valtiopäivillä  1872, 1877–1878 ja 1891. Keskimmäisillä valtiopäivillä hän oli valitsijamies ja rautatievaliokunnan jäsen, viimeksi mainituilla säädyn yksityisen valitusvaliokunnan jäsen. Keränen osallistui valtiopäivillä useisiin säätynsä tekemiin anomuksiin. 

## Lähteet
Anders Keto

**Anders Keto** (17. elokuuta 1849 Mustasaari – 20. maaliskuuta 1892 Mustasaari)  oli suomalainen maanviljelijä ja valtiopäivämies.

Kedon vanhemmat olivat Johan Erik ja Maria Christina Keto ja puoliso Ulrika Sofia Keto. Anders Keto oli maanviljelijä, kunnallismies ja talonpoikaissäädyssä Korsholman tuomiokunnan edustaja valtiopäivillä 1891. 

## Lähteet
QR-pyörä

**QR-pyörä** on lappeenrantalainen katutaideteos. Teos koostuu polkupyörästä, jonka sivuille on kiinnitetty suuret QR-koodit. Polkupyörä on lukittuna kaupungin keskusta-alueella vaihteleviin sijainteihin. Teos ilmestyi ensimmäisen kerran elokuussa 2020.

Polkupyörän QR-koodit ovat skannattavissa. Ne johtavat sivulle, johon ohikulkijat pystyvät ottamaan älypuhelimellaan valokuvan ympäristöstä ja katsella muiden ottamia valokuvia.

Ensimmäisen puolen vuoden aikana QR-pyörän kuvakokoelmaan on kertynyt yli 100 kuvaa, sekä sen QR-koodeja on skannattu yhteensä noin 2000 kertaa.

## Lähteet

## Aiheesta muualla
* https://qrpyora.fi
Lillholmenin silta

**Lillholmenin silta** (Lillholmens bro) sijaitsee maantiellä 12029 (Tervsundintie) Paraisilla Varsinais-Suomessa. Siltapaikka on Kirkkoselällä Lillholmenin saaren ja Skräbbölen kaupunginosan välissä Paraisten keskustan läheisyydessä. Sillan ali kulkee 2,1 metrin syvyinen veneväylä. 

Lillholmenin vanha läppäsilta valmistui vuonna 1982, eikä sitä voitu enää peruskorjata. 

Uusi läppäsilta on rakennettu vanhan paikalle vuosina 2021–2022. Samassa yhteydessä vanha meripenger on purettu. Uuden läppäsillan alikulkukorkeus on 6,0 metriä ja kokonaispituus 254 metriä. Tyypiltään se on jännitetty betoninen jatkuva palkkisilta.  

Uusi läppäsilta on avattu liikenteelle 25. elokuuta 2022. 

## Lähteet
Addisonin piirikunta

**Addisonin piirikunta** () on Yhdysvaltojen Vermontin osavaltiossa sijaitseva piirikunta. Sen väkiluku oli 36&nbsp;777 vuonna 2019. Piirikunnan hallintokeskus on Middleburyn kunta. Piirikunta perustettiin vuonna 1785.

## Lähteet

## Aiheesta muualla
2194 Arpola

**2194 Arpola** on tähtitieteilijä Yrjö Väisälän vuonna 1940 löytämä asteroidi eli pikkuplaneetta. Se on nimetty Väisälän kesäpaikan mukaan.

Kohde sijaitsee Auringosta suunnilleen 2,33&nbsp;kertaa niin kaukana kuin Maa, ja sen kierros Auringon ympäri kestää noin 3&nbsp;vuotta ja 7&nbsp;kuukautta.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin . Albedo on  ja magnitudi .

## Katso myös
* Luettelo Yrjö Väisälän löytämistä asteroideista

## Lähteet
Benningtonin piirikunta

**Benningtonin piirikunta** () on Yhdysvaltojen Vermontin osavaltiossa sijaitseva piirikunta. Sen väkiluku oli 35&nbsp;470 vuonna 2019. Piirikunnan hallintokeskukset ovat Benningtonin ja Manchesterin kunnat. Piirikunta perustettiin vuonna 1778.

## Lähteet

## Aiheesta muualla
Chittendenin piirikunta

**Chittenden piirikunta** () on Yhdysvaltojen Vermontin osavaltiossa sijaitseva piirikunta. Sen väkiluku oli 163&nbsp;774 vuonna 2019. Piirikunnan hallintokeskus on Burlingtonin kaupunki. Chittendenin piirikunta on väkiluvultaan Vermontin osavaltion suurin piirikunta. Piirikunta perustettiin 22. lokakuuta 1787. Piirikunta on nimetty Vermontin ensimmäisen kuvernöörin Thomas Chittendenin mukaan.

## Lähteet

## Aiheesta muualla
Yhdysvaltain presidentinvaalit 1892

**Yhdysvaltain presidentinvaalit 1892** järjestettiin 8. marraskuuta 1892. Vaalit voitti demokraattien ehdokas, aiemmin jo presidenttinä toiminut Grover Cleveland haastajanaan istuva republikaani presidentti Benjamin Harrison. Kolmanneksi tuli Populistisen puolueen James B. Weaver. Clevelandin voitto teki hänestä ensimmäisen presidentin Amerikan historiassa, joka on valittu kahtena ei-perättäisenä kautena presidentiksi.

## Lähteet

## Aiheesta muualla
* Geoelections - Kartta vuoden 1892 presidentinvaalien annetuista äänistä
Nishikyō-ku

**Nishikyō-ku** () on yksi Kioton kaupungin 11 suuralueesta. Se sijaitsee Kioton lounaisosassa Katsurajoen länsirannalla. Suuralueen länsiosissa kohoaa vuoristoalueita, ja pohjoisessa se ulottuu Arashiyaman seudulle, joka on suosittu matkailukohde. Nishikyōn suuralueella on 148&nbsp;113 asukasta (joulukuussa 2020) ja sen pinta-ala on 59,24 neliökilometriä.

Nishikyōn suuralue perustettiin vuonna 1976 erottamalla Katsurajoen länsipuolinen alue Ukyōn suuralueesta. Sen jälkeen alueelle on rakennettu useita lähiöitä, kuten Rakusai New Town, ja sen asukasluku on kasvanut huomattavasti. Alueen keskusta on muodostunut Katsuran rautatieaseman ympärille. Nishikyōssa toimii Kioton yliopiston Katsuran kampus, jossa on nano- ja bioteknologian tutkimusta. Jäljellä olevilla maaseutumaisilla alueilla viljellään esimerkiksi kakeja, bambunversoja ja munakoisoja.

Nishikyōn rakennettuun kulttuuriperintöön kuuluu muun muassa useita buddhalaisia temppeleitä, kuten sammalpuutarhastaan tunnettu Saihō-ji eli Koke-dera, Hōbodai-in, Hōrin-ji, Kegon-ji eli Suzumushi-dera, Shōji-ji ja Yoshimine-dera. Šintolaisia pyhäkköjä ovat Matsunoo-taisha ja Ōharano-jinja. Katsurajoen varrella sijaitsee Edo-kauden alkupuolella 1600-luvulla rakennettu Katsuran keisarillinen huvila. 

Nishikyōn suuraluetta palvelevat JR Nishi-Nihonin San’in-päälinja (suuralueen pohjoisrajalla), Hankyū-rautateiden Kioto-päälinja ja Arashiyama-linja sekä Sagano kankō -rautatie.

## Kuvia

Tiedosto:Katsura Rikyu (3264676658).jpg|Katsura-rikyūn puutarhaa
Tiedosto:Saihouji 201126p.jpg|Saihō-jin temppelin sammalpuutarha
Tiedosto:Katsurahatakedacho, Nishikyo Ward, Kyoto, Kyoto Prefecture 615-8004, Japan - panoramio.jpg|Katsurajoki Nishikyō-kun rajalla
Tiedosto:Matuo Station, enclosure, Hankyū Dentetu, 20090405.jpg|Matsuo-taishan rautatieasema


## Lähteet

## Aiheesta muualla

* Suuralueen internetsivut
Annica Bresky

**Annica Evangelia Bresky** (s. 2. heinäkuuta 1975) on ruotsalainen yritysjohtaja, joka toimi suomalais-ruotsalaisen metsäteollisuusyhtiö Stora Enson toimitusjohtajana vuosina 2019–2023. Hän oli ensimmäinen nainen, joka valittiin suuren Helsingin pörssiin listatun yhtiön toimitusjohtajaksi.

## Työura ja koulutus
Koulutukseltaan Bresky on vesi- ja ympäristötekniikan diplomi-insinööri Uppsalan yliopistosta, jonka lisäksi hän on suorittanut Executive MBA -tutkinnon. Bresky on tanskalaisen energiayhtiö Ørstedin hallituksen jäsen. Vuosina 2019–2023 hän kuului ruotsalaisen valaisinyhtiö Fagerhultin hallitukseen.

Bresky työskenteli Stora Ensolla ensimmäisen kerran vuosina 2001–2010, jolloin hän toimi yhtiön Kvarnsvedenin tehtaalla tuotannon esimiestehtävissä. Sen jälkeen hän oli ruotsalaisen metsäteollisuusyhtiö Holmenin omistaman Iggesund Paperboardin toimitusjohtajana vuosina 2013–2017 sekä Stora Enson kuluttajapakkauksista vastanneen Consumer Board -divisioonan johtajana ja johtoryhmän jäsenenä vuosina 2017–2019.

Bresky aloitti Stora Enson toimitusjohtajana joulukuussa 2019. Vuonna 2021 *[[Talouselämä]]*-lehti valitsi hänet 3. sijalle lehden Päättäjänaiset 2021 -listalle, joka listaa Suomen yritysmaailman sata vaikutusvaltaisinta naista joka vuosi.

Bresky jätti Stora Enson toimitusjohtajan tehtävät syyskuussa 2023. Syyksi arveltiin sitä, että yhtiön liiketuloksen oli ilmoitettu laskeneen vuoden 2023 toisella neljänneksellä 93 prosenttia edellisvuodesta.

## Yksityiselämä
Bresky asuu Tukholmassa. Hänen perheeseensä kuuluu aviomies ja poika. Breskyn isä on kreikkalainen ja äiti ruotsalainen. Hän asui Kreikan Thessalonikissa 16-vuotiaaksi saakka ennen perheen muuttoa Ruotsiin. 

## Lähteet
Gibril Massaquoi

**Gibril Massaquoi** (s. 1969) on sierraleonelainen mies, joka osallistui 2000-luvun vaihteessa kapinallisarmeija RUF:n joukoissa sekä Sierra Leonen että Liberian sisällissotaan. Hän oli johtavassa asemassa RUF:ssa, joka syyllistyi sodissa raakuuksiin. Massaquoi todisti tovereitaan vastaan Sierra Leonen erikoistuomioistuimessa  ja sai syytesuojan Sierra Leonessa tapahtuneisiin sotarikoksiin. Hänet sijoitettiin vuonna 2008 Suomeen osana todistajansuojeluohjelmaa ja hän asui Tampereella.

Vuonna 2018 Suomen keskusrikospoliisi alkoi tutkia valtakunnansyyttäjän valtuuttamana Massaquoin mahdollisia sotarikoksia, jotka olisivat tapahtuneet Liberian toisessa sisällissodassa. Massaquoin syytesuoja ei koske Liberiassa tapahtuneita sotarikoksia. Jutun tutkinnanjohtajana oli rikosylikomisario Thomas Elfgren. Valtionsyyttäjä Tom Laitinen nosti vuonna 2020 Massaquoita vastaan syytteet kymmenistä murhista, törkeistä raiskauksista ja sodankäyntirikoksista. Syyttäjän mukaan tapauksiin liittyy myös ihmissyöntiä. Oikeudenkäynti alkoi 1. helmikuuta 2021 Pirkanmaan käräjäoikeudessa.

Helmikuussa 2022 käräjäoikeus päästi Massaquoin vapaaksi. Hän oli ollut vangittuna noin kaksi vuotta. Pirkanmaan käräjäoikeus hylkäsi kaikki syytteet huhtikuun lopussa 2022. Oikeudenkäynti oli tullut tähän mennessä maksamaan jo 2,5 miljoonaa euroa.
Syyttäjät valittivat tuomiosta hovioikeuteen valtakunnansyyttäjä Raija Toiviaisen päätöksellä.

Turun hovioikeus vapautti Massaquoin kaikista syytteistä tammikuussa 2024. Oikeus käytti oikeudenkäyntiin kymmeniä istuntopäiviä, suurimman osan Länsi-Afrikassa, jossa kuultiin suurinta osaa noin sadasta todistajasta. Hovioikeus katsoi, että syyttäjän todistajien tunnistukset olivat epäluotettavia ja tehty sen jälkeen kun tiedotusvälineissä julkaistiin kuvia Massaquoista. Oikeuden mukaan todistelu viittaa siihen, ettei Massaquoi ylipäänsä ole ollut Lofan maakunnassa tapahtuma-aikana elo−joulukuussa 2001.

Suomen valtio maksoi Massaquoille suuret korvaukset. Valtiokonttori päätti heinäkuussa 2024, että Massaquoille maksetaan vapaudenmenetyksestä aiheutuneesta kärsimyksestä sekä tulonmenetyksistä yhteensä noin 390 000 euroa. Kärsimyskorvausten osuus oli yli 280&nbsp;000&nbsp;euroa. Lokakuussa 2024 jättämässään kanteessa Massaquoi vaati Suomen valtiolta noin 283&nbsp;000&nbsp;euron lisäkorvauksia. Maaliskuussa 2025 Pirkanmaan käräjäoikeus velvoitti valtion korvaamaan Massaquoille vapaudenmenetyksen aiheuttamasta kärsimyksestä yhteensä 424&nbsp;800&nbsp;euroa eli reilut 141&nbsp;460&nbsp;euroa aiempien korvausten lisäksi. Massaquoi oli vangittuna 708&nbsp;vuorokauden ajan, joten päiväkohtainen korvaus on 600&nbsp;euroa.

## Katso myös
*François Bazaramba

## Lähteet
Reńska Wieś

**Reńska Wieś** () on maalaiskunta Kędzierzyn-Koźlen piirikunnassa Puolassa. Sen väkiluku oli vuoden 2019 lopussa 8&nbsp;295. Kunnan keskus on Reńska Wieśin kylä.

Reńska Wieśin kunta luotiin 1. tammikuuta 1973 yhdistämällä Reńska Wieśin ja Większycen *[[gromada]]t*.

Kylät Reńska Wieśin kunnassa ovat Bytków, Dębowa, Długomiłowice, Gierałtowice, Kamionka, Komorno, Łężce, Mechnica, Naczysławki, Poborszów, Pociękarb, Pokrzywnica, Radziejów, Reńska Wieś sekä Większyce. Se rajautuu Cisekin, Głogówekin, Pawłowiczkin, Polska Cerekiewin, Walcen ja Zdzieszowicen kuntiin sekä Kędzierzyn-Koźlen kaupunkiin. Reńska Wieśin pinta-alasta noin 82&nbsp;prosenttia on maatalousmaata ja noin kymmenen&nbsp;prosenttia metsää.

Vuoden 2019 lopussa 51,5&nbsp;prosenttia Reńska Wieśin asukkaista oli naispuolisia ja 48,5&nbsp;prosenttia miespuolisia. Alle 18-vuotiaat muodostivat 15,7&nbsp;prosenttia kunnan väestöstä, työikäiset 65&nbsp;prosenttia ja eläkeikäiset 19,3&nbsp;prosenttia väestön keski-iän ollessa 42,2&nbsp;vuotta. Vuonna 2019 Reńska Wieśin kunnassa syntyi 77&nbsp;lasta. Puolan vuoden 2011 väestönlaskennassa kunnan väestöstä 32&nbsp;prosenttia oli etnisiä saksalaisia, ja saksan kielellä onkin kunnassa virallisen avustavan kielen asema. 

## Lähteet

## Aiheesta muualla

* Gmina Wiejska Reńska Wieś Opolen tilastokeskus.
Guiomar Novaes

**Guiomar Novaes** (28. helmikuuta 1895 São João da Boa Vista – 7. maaliskuuta 1979 São Paulo) oli brasilialainen pianisti.

Novaes aloitti 7-vuotiaana opiskelun Luigi Chiaffarellin johdolla. Vuonna 1909 hän pääsi Brasilian hallituksen stipendillä opiskelemaan Isidor Philippin johdolla Pariisin konservatorioon, josta hän valmistui kaksi vuotta myöhemmin ensipalkinnon kera. Novaes kiersi Länsi-Euroopassa ensimmäisen maailmansodan puhkeamiseen saakka ja teki 11. marraskuuta 1915 Pohjois-Amerikan-debyyttinsä New Yorkissa. 

Novaes meni vuonna 1922 naimisiin arkkitehti, säveltäjä Octávio Pinton kanssa. Pariskunnalle syntyi kaksi lasta, joita varten Pinto sävelsi teoksen *Scenas infantis*. Novaes levytti muiden muassa François Couperinin, Domenico Scarlattin, Johann Sebastian Bachin, Wolfgang Amadeus Mozartin, Isaac Albénizin, Camille Saint-Saënsin, Ludwig van Beethovenin, Robert Schumannin, Franz Lisztin, Frédéric Chopinin, Claude Debussyn ja Louis Moreau Gottschalkin teoksia. Hän jatkoi uraansa 1970-luvun alkuun ja piti viimeisen Yhdysvaltain-esiintymisensä Hunter Collegessa vuonna 1972.

Harold C. Schonberg rinnasti Novaesin esiintyjänä Josef Hofmanniin.

## Lähteet

## Aiheesta muualla